संतकबीर नगर जिले में एक बालिका इन्टर कालेज में प्रिंसिपल 27 वर्षीया अनुपमा शुक्ला ने बताया कि अक्सर ‎उनके स्कूल की लड़कियां माहवारी के दौरान स्कूल नहीं आती है। जब उन्होंने उनसे इस विषय पर बात करी तो लड़कियों ‎ने बताया की घर के बड़े बुजुर्ग उन्हें माहवारी के दौरान घर से बाहर निकलने पर पाबन्दी लगा देते हैं। लोगों में यह भ्रान्ति भी है कि माहवारी में प्रयोग किये जाने वाले कपड़े को इधर उधर नहीं फेंकना चाहिए क्योंकि माहवारी के कपड़े पर लोग टोना टोटका कर देते है। इसके अलावा माहवारी के दौरान महिलाओं को पूजाधर-रसोईघर में जाने पर पाबन्दी होती है, वे घर के पुरुषों को नही छू सकती और अचार के छूने पर ‎पाबन्दी होती है ।अनुपमा शुक्ला का मानना है कि अगर स्कूल में पढ़ने वाले युवाओं को इस मुद्दे पर संवेदित कर सही जानकारी जाये तो ‎माहवारी स्वच्छ्ता को आसानी से प्राप्त किया जा सकता है ।‎